A4-0052/95

Πρόταση κανονισμού (ΕΚ) του Συμβουλίου όσον αφορά τη σύναψη του πρωτοκόλλου που καθορίζει τα αλιευτικά δικαιώματα και τη χρηματοδοτική αντιστάθμιση η οποία προβλέπεται στη συμφωνία ανάμεσα στην ΕΚ και την κυβέρνηση της Δημοκρατίας της Ακτής του Ελεφαντοστού για την αλιεία στα ανοικτά των ακτών της Ακτής του Ελεφαντοστού για την περίοδο από 1η Ιουλίου 1994 έως 30 Ιουνίου 1997 (COM(94)0385 - C4-0169/94 - 94/0202(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 2α) (νέα)

>Κείμενο μετά την ψηφοφορία στο ΕΚ>

Εκτιμώντας ότι η Επιτροπή οφείλει να υποβάλει στην αρμόδια επί του προϋπολογισμού αρχή μια λεπτομερή έκθεση αναφορικά με την εφαρμογή αυτής της Συμφωνίας.

(Τροπολογία 2)

Άρθρο 2β) (νέο)

>Κείμενο μετά την ψηφοφορία στο ΕΚ>

Κατά τη διάρκεια του τελευταίου έτους ισχύος του πρωτοκόλλου, και πριν την κατάληξη οποιασδήποτε συμφωνίας ανανέωσης η Επιτροπή θα παρουσιάσει στο Συμβούλιο και στο Ευρωπαϊκό Κοινοβούλιο συνολική έκθεση για την χρησιμοποίηση και τις συνθήκες εφαρμογής της συμφωνίας. Παράλληλα η Επιτροπή καλείται να παρουσιάσει απολογισμό της οικονομικής χρησιμοποίησης αυτής της εμπορικής συμφωνίας.

(Τροπολογία 3)

Άρθρο 2γ) (νέο)

>Κείμενο μετά την ψηφοφορία στο ΕΚ>

Πριν από τη λήξη της ισχύος του παρόντος πρωτοκόλλου, υποβάλλεται απολογισμός των επιστημονικών δραστηριοτήτων που χρηματοδοτούνται στο πλαίσιο του πρωτοκόλλου καθώς και λεπτομερής καταγραφή της κατάστασης των αλιευτικών πόρων.

(Τροπολογία 4)

Άρθρο 2δ) (νέο)

>Κείμενο μετά την ψηφοφορία στο ΕΚ>

Με βάση αυτές τις εισηγήσεις και μετά από γνωμοδότηση του Ευρωπαϊκού Κοινοβουλίου το Συμβούλιο δίνει εντολή στην Επιτροπή για να διαπραγματευτεί τα πρωτόκολλα εφαρμογής αυτής της συμφωνίας

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού (ΕΚ) του Συμβουλίου για τη σύναψη πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της Δημοκρατίας της Ακτής του Ελεφαντοστού σχετικά με την αλιεία στα ανοικτά των ακτών της Ακτής του Ελεφαντοστού για την περίοδο από 1η Ιουλίου 1994 έως 30 Ιουνίου 1997 (CΟΜ(94)0385 - C4-0169/94 - 94/0202(CNS)).

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(94)0385 - 94/0202(CNS),

- έχοντας κληθεί από το Συμβούλιο να γνωμοδοτήσει σύμφωνα με τo άρθρo 43, σε συνδυασμό με την πρώτη φράση της παραγράφου 2 και του πρώτου εδάφιου της παραγράφου 3 του άρθρου 228 της Συνθήκης ΕΚ (C4-0169/94),

- έχοντας αναθέσει την αρμοδιότητα απόφασης, σύμφωνα με το άρθρο 52 του Κανονισμού, στην Επιτροπή Αλιείας,

- έχοντας υπόψη την έκθεση της Επιτροπής Αλιείας καθώς και τις γνωμοδοτήσεις της Επιτροπής Προϋπολογισμών και της Επιτροπής Ανάπτυξης και Συνεργασίας (Α4-0052/95)

1. εγκρίνει την πρόταση της Επιτροπής με τις τροποποιήσεις που της επέφερε το Σώμα[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.